Diari Oficial de la Generalitat Valenciana


Sumari del DOGV 5100, del 26-09-2005 (2005/10891)

RESOLUCIÓ de 8 de setembre de 2005, del Rectorat de la Universitat Jaume I, per la qual es nomena personal funcionari de carrera i s'adjudica destí a l'aspirant que ha superat les proves selectives per a l'ingrés en l'escala tècnica mitjana de laboratoris, (tècnic mitjà de laboratori: tècnic en espectrometria de fluorescència de raigs X, microscòpia electrònica d'escombratge i microscòpia òptica, i anàlisi d'imatge), mitjançant el sistema d'oposició, convocades per Resolució de 25 de gener de 2005 (DOGV núm. 4.941, de 8 de febrer de 2005).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/10330


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 8 de setembre de 2005, del Rectorat de la Universitat Jaume I, per la qual es nomena personal funcionari de carrera i s'adjudica destí a l'aspirant que ha superat les proves selectives per a l'ingrés en l'escala tècnica mitjana de laboratoris, (tècnic mitjà de laboratori: tècnic en espectrometria de fluorescència de raigs X, microscòpia electrònica d'escombratge i microscòpia òptica, i anàlisi d'imatge), mitjançant el sistema d'oposició, convocades per Resolució de 25 de gener de 2005 (DOGV núm. 4.941, de 8 de febrer de 2005). [2005/M10515]
  
Comprovada la documentació presentada per l'aspirant que va superar les proves selectives esmentades, segons la llista definitiva d'aprovats publicada per Resolució d'11 de juliol de 2005 de la Universitat Jaume I (DOGV núm. 5.053, de 20 de juliol de 2005).
  
D'acord amb el que estableix l'article 9.1.b del Text Refós de la Llei de Funció Pública Valenciana, aquest Rectorat, en ús de les competències atribuïdes per la legislació vigent, resol:
  
Primer
  
Nomenar personal funcionari de carrera de la Universitat Jaume I, escala tècnica mitjana de laboratoris, la persona que es relaciona a continuació, adjudicant-li el lloc de treball corresponent:
  
DNI: 16891799V
  
Cognoms i nom: Gómez Serrano, José Javier
  
Nº lloc: 10560
  
Denominació: Tècnic mitjà de laboratori
  
GNE: B20E015
  
Segon
  
Per adquirir la condició de funcionari de carrera ha de prestar jurament o promesa d'acord amb el que preveu l'article 32 del Text Refós de la Llei de Funció Pública Valenciana i prendre possessió del lloc adjudicat dins del termini establert en aquesta resolució.
  
Tercer. Cessament
  
El personal funcionari interí, que estiga ocupant el lloc de treball adjudicat, ha de cessar el dia 30 de setembre de 2005.
  
Quart. Presa de possessió
  
La persona que es relaciona en l'apartat primer ha de presentar-se, per a la presa de possessió, el pròxim dia 1 d'octubre de 2005 al Servei de Recursos Humans de la Universitat Jaume I.
  
No obstant això, pot prendre possessió en el termini d'un mes des de la data de publicació d'aquesta resolució en el Diari Oficial de la Generalitat Valenciana. En aquest supòsit el personal funcionari interí cessarà el dia anterior al de la presa de possessió del personal funcionari de carrera.
  
Els efectes de la presa de possessió es consideraran des del dia de la incorporació al lloc adjudicat.
  
Cinquè. Recursos
  
Contra aquesta resolució, que esgota la via administrativa, es pot interposar, després de la comunicació prèvia a aquesta Universitat, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació.
  
Castelló de la Plana, 8 de setembre de 2005.- El rector: Francisco Toledo Lobo.